cyanic-selkie/wikianc huggingface dataset:
Κατάλογος βασιλέων της Κυρήνης
Υπό τους Πτολεμαίους, 163–30 π.Χ.
Το 75 π.Χ. η πόλη έγινε μέρος μίας ρωμαϊκής επαρχίας, αλλά αποδόθηκε στους Πτολεμαίους από τον Μάρκο Αντώνιο το 37 π.Χ. Το 34 π.Χ. η Κλεοπάτρα Ζ΄ και η κόρη τού Μ. Αντώνιου, Κλεοπάτρα-Σελήνη Β΄, έγινε βασίλισσα της Κυρήνης, αλλά η πόλη επέστρεψε στη Ρώμη μετά την κατάκτηση της Αιγύπτου από τον Αύγουστο το 30 π.Χ.
Βιβλιογραφικές αναφορές
Κατηγορία:Πρώην βασίλεια Κατηγορία:Ηγεμόνες της Κυρήνης
Υπηρέτης του Λαού (πολιτικό κόμμα)
Ο Υπηρέτης του Λαού ( Слуга народу) είναι ένα κεντρώο και ευρωατλαντιστικό πολιτικό κόμμα στην Ουκρανία που ιδρύθηκε στις 31 Μαρτίου 2018. Το κόμμα ιδρύθηκε από τους δημιουργούς της ομότιτλης τηλεοπτικής σειράς Υπηρέτης του Λαού. Πρόεδρος του κόμματος είναι η Ολένα Σούλιακ, παρόλο που de facto ηγέτης είναι ο πρόεδρος της χώρας Βολοντίμιρ Ζελένσκι. Ο Ζελένσκι ήταν και ο πρωταγωνιστής που υποδύθηκε τον Πρόεδρο της Ουκρανίας στη ομώνυμη σειρά και κατάφερε πράγματι να κερδίσει στις εκλογές της 21ης Απριλίου 2019 και να γίνει ο 6ος Πρόεδρος της χώρας.
Στις Ουκρανικές βουλευτικές εκλογές του 2019, το κόμμα κέρδισε τις 254 από τις 450 έδρες του Βερχόβνα Ράντα, και τώρα είναι το κυβερνών κόμμα.
Ιστορία
Το 2015 ο Βολοντίμιρ Ζελένσκι έγινε το αστέρι της τηλεοπτικής σειράς Υπηρέτης του Λαού, στην οποία υποδύθηκε τον Πρόεδρο της Ουκρανίας. Η σειρά ήταν παραγωγής της "Κβάρταλ 95", της οποίας συνιδρυτής είναι ο Ζελένσκι. Το ομότιτλο κόμμα ιδρύθηκε επίσημα στις 31 Μαρτίου 2018, και πρώτος αρχηγός του κόμματος ήταν ο δικηγόρος της "Κβάρταλ 95", ο Ιβάν Μπακάνοφ. Ωστόσο, νομικά το κόμμα διαδέχθηκε το Κόμμα της Αποφασιστικής Αλλαγής που υπήρχε από τον Απρίλιο του 2016.
Ο Ζελένσκι εκπροσώπησε το Υπηρέτης του Λαού στις Ουκρανικές προεδρικές εκλογές του 2019, και κέρδισε τον πρώην Πρόεδρο Πέτρο Ποροσένκο συγκεντρώνοντας το 73,22% των ψήφων στον δεύτερο γύρο. Κατά την προεκλογική περίοδο, ο Ζελένσκι δήλωσε ότι το κόμμα του δεν θα συμμαχήσει με το κόμμα του Ποροσένκο, ούτε με το κόμμα των Μέντβεντσουκ και Μπόικο. Στις 27 Μαΐου ο Ντμίτρο Ραζούμκοφ έγινε αρχηγός του κόμματος. Στις 2 Ιουνίου 2019 έληξε η υποβολή των υποψηφιοτήτων για τις βουλευτικές εκλογές της 21ης Ιουλίου. Στις 7 Ιουνίου 2019 ο Ραζούμκοφ επιβεβαίωσε ότι όλοι οι υποψήφιοι του κόμματος ήταν νέοι πολιτικοί, και κανείς τους δεν έχει ξαναμπεί στη βουλή. Στις εκλογές το κόμμα ήρθε πρώτο, συγκεντρώνοντας το 43,16% των ψήφων (254 έδρες) και σχημάτισε κυβέρνηση πλειοψηφίας. Όλοι οι βουλευτές του ήταν πράγματι νέοι πολιτικοί, με μέσο όρο ηλικίας 39 ετών. Την 29η Αυγούστου ο Ραζούμκοφ έγινε Πρόεδρος του Κοινοβουλίου. Στις 10 Νοεμβριόυ ο Ολεξάντρ Κορνιένκο έγινε ο νέος αρχηγός του κόμματος.
Παραπομπές
Κατηγορία:Ουκρανικά πολιτικά κόμματα Κατηγορία:Σελίδες με πηγές CS1 στα Ουκρανικά (uk)
Καστελνουόβο Μπόκκα ντ'Άντα
Το Καστελνουόβο Μπόκκα ντ'Άντα (ιταλικά: Castelnuovo Bocca d'Adda) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Αναστασία του Μαυροβουνίου
Η Αναστασία Νικολάγιεβνα (Великая Княгиня Анастасия Николаевна Романова/Velikaya Knyaginya Anastasiya Nikolaevna Romanova), γεννηθείσα Αναστασία Πέτροβιτς-Νιέγκος του Μαυροβουνίου (Anastasia Petrović-Niegko iz Crne Gore, 4 Ιανουαρίου 1868 - 25 Νοεμβρίου 1935) ήταν Πριγκίπισσα του Μαυροβουνίου και με τους γάμους της έγινε πρώτα Δούκισσα του Λόιχτενμπεργκ και μετά Μεγάλη Δούκισσα της Ρωσίας.
Βιογραφία
Γεννήθηκε στις 4 Ιανουαρίου 1868 στο Τσέτινιε, και ήταν το τρίτο παιδί και κόρη του Νικόλαου Α΄ του Μαυροβουνίου και της Μιλένα Βούκοτιτς. Ήταν γνωστή στην οικογένειά της ως Στάνα.
Η Αναστασία εκπαιδεύτηκε στο Ρωσικό Ινστιτούτο Σμόλνυ με την μεγαλύτερη αδερφή της, Μιλίτσα.
Στις 28 Αυγούστου 1889 παντρεύτηκε τον Γεώργιο Μαξιμιλιάνοβιτς του Λόιχτενμπεργκ στο Παλάτι Πέτερχοφ της Αγία Πετρούπολης. Μαζί απέκτησαν δύο παιδιά:
Η Αναστασία και ο Γεώργιος χώρισαν στις 15 Νοεμβρίου 1906. Το επόμενο έτος στις 29 Απριλίου 1907 παντρεύτηκε τον Μεγάλο Δούκα Νικόλαο Νικολάγιεβιτς της Ρωσίας. Το ζευγάρι δεν απέκτησε απογόνους.
Πέθανε στις 25 Νοεμβρίου 1935 στο Αντίμπ των Καννών σε ηλικία 67 ετών. Αρχικά θάφτηκε στην Εκκλησία Αρχάγγελου Μιχαήλ στις Κάννες και το 2015 μεταφέρθηκε στο Παρεκκλήσι της Μεταμόρφωσης του Σωτήρος στη Μόσχα.
Παραπομπές
Κατηγορία:Οίκος των Πέτροβιτς-Νιέγκος Κατηγορία:Οίκος Ρομάνοφ Κατηγορία:Μεγάλες Δούκισσες της Ρωσίας
Ανανεώσιμες πηγές ενέργειας στην Ουγγαρία
Η Ουγγαρία είναι μέλος της Ευρωπαϊκής Ένωσης και, ως εκ τούτου, συμμετέχει στη στρατηγική της ΕΕ για αύξηση του μεριδίου των ανανεώσιμων πηγών ενέργειας. Η ΕΕ ενέκρινε οδηγία για τις ανανεώσιμες πηγές ενέργειας το 2009, η οποία περιελάμβανε τον στόχο για την παραγωγή του 20% της ενέργειας στην ΕΕ από ανανεώσιμες. Μέχρι το 2030, η αιολική ενέργεια θα παράγει κατά μέσο όρο το 26-35% της ηλεκτρικής ενέργειας της ΕΕ και έτσι η Ευρώπη θα εξοικονομήσει ετησίως 56 δισ. ευρώ για ορυκτά καύσιμα. Οι εθνικοί συντάκτες της Ουγγαρίας προβλέπουν ότι μέχρι το 2020 η χώρα θα παράγει το 14,7% της ενέργειας της από ανανεώσιμες πηγές ενέργειας, υπερβαίνοντας τον δεσμευτικό στόχο τους για το 13% κατά 1,7 ποσοστιαίες μονάδες. Η Ουγγαρία είναι η χώρα της ΕΕ με τη μικρότερη πρόβλεψη διείσδυσης των ανανεώσιμων πηγών ηλεκτρικής ενέργειας το 2020, δηλαδή μόνο 11% (συμπεριλαμβανομένης της βιομάζας με 6% και της αιολικής ενέργειας με 3%).
Το 2015, το 10.5% της ακαθάριστης ουγγρικής παραγωγής ηλεκτρικής ενέργειας προήλθε από ανανεώσιμες πηγές ενέργειας. Το 52% των ΑΠΕ προέρχεται από βιομάζα, το 22% προέρχεται από την αιολική ενέργεια, το 7% προέρχεται από υδροηλεκτρική ενέργεια και το 3% από ηλιακή ενέργεια. μικρογραφία|188x188εσ|Αιολική φάρμα κοντά στο Μοσονσολνόκ
Αιολική ενέργεια
Οι εθνικές προβλέψεις περιελάμβαναν 400 MW νέας ισχύος αιολικής ενέργειας μεταξύ του 2010-2020. Οι προβλέψεις του Ευρωπαϊκού Συνδέσμου Αιολικής Ενέργειας για το 2009 αναμένει ότι η Ουγγαρία θα φτάσει τα 1,2 GW εγκατεστημένης αιολικής ισχύος σε αυτό το διάστημα. Στο τέλος του 2010 η ισχύς αιολικής ενέργειας ήταν 295 MW. Ωστόσο, από το 2010, δεν έγιναν αποδεκτές άλλες προσφορές αιολικής ενέργειας. Το 2016, η ουγγρική κυβέρνηση απαγόρευσε την εγκατάσταση νέων εγκαταστάσεων αιολικής ενέργειας με διοικητικά μέτρα. Η τρέχουσα ισχύς της αιολικής ενέργειας στην Ουγγαρία είναι 329 MW.
Ηλιακή ενέργεια
Η ουγγρική παραγωγή ηλιακής ενέργειας αναπτύσσεται γρήγορα, αν και από μια μικρή βάση. Στο τέλος του 2015 η Ουγγαρία είχε εγκαταστήσει περισσότερα από 110 μεγαβάτ (MW) φωτοβολταϊκών. Η χωρητικότητα της χώρας αναμένεται να διπλασιαστεί το 2016.
Υδροηλεκτρική ενέργεια
μικρογραφία|300x300εσ|Φράγμα Κισκιόρε
Ευρισκόμενη στη λεκάνη των Καρπαθίων, η Ουγγαρία έχει περιορισμένη πρόσβαση στην υδροηλεκτρική ενέργεια. Από την ατυχή περίπτωση του σχεδίου φραγμάτων Γκαμπτσίκοβο-Ναγκιμαρός, η οικοδόμηση υδροηλεκτρικών φραγμάτων είναι εξαιρετικά αντιδημοφιλής στην ουγγρική κοινωνία. Τα υφιστάμενα κροατικά σχέδια κατασκευής νέων φραγμάτων στα κοινά τμήματα του ποταμού Δράβα απορρίπτονται από την ουγγρική κυβέρνηση. Τα δυο μεγαλύτερα υδροηλεκτρικά φράγματα της Ουγγαρίας (Τισαλόκ, Κισκιόρε) είναι χτισμένα στον ποταμό Τίσα, με χωρητικότητες 12,5 MW και 28 MW αντίστοιχα. Οι εναπομείναντες σταθμοί παραγωγής ενέργειας είναι συνήθως πρώην μύλοι μετασχηματισμένοι σε μικρά υδροηλεκτρικά φράγματα.
Γεωθερμική ενέργεια
Η γεωθερμική ενέργεια χρησιμοποιείται ευρέως στην Ουγγαρία για τη θέρμανση κατοικιών και βιομηχανικών περιοχών. Το πρώτο εργοστάσιο παραγωγής ηλεκτρικής ενέργειας που χρησιμοποιεί γεωθερμική ενέργεια κατασκευάζεται στη Τούρα με ισχύ 2,6 MW. Η λειτουργία του αναμένεται να αρχίσει το 2017.
Παραπομπές
Κατηγορία:Ουγγαρία
Οι Μάγισσες (ταινία)
Οι Μάγισσες (αγγλικά: The Craft) είναι αμερικανική μεταφυσική ταινία τρόμου, παραγωγής 1996, σε σκηνοθεσία Άντριου Φλέμινγκ. Πρωταγωνιστούν οι Ρόμπιν Τάννεϊ, Φαϊρούζα Μπαλκ, Νεβ Κάμπελ και Ρέιτσελ Τρου. Η ταινία εστιάζει σε τέσσερα νέα κορίτσια που αρχίζουν να εξασκούν μαγεία χρησιμοποιώντας την προς όφελός τους και σύντομα έρχονται αντιμέτωπα με τις συνέπειες.
Μια συνέχεια με τίτλο The Craft: Legacy κυκλοφόρησε στις 28 Οκτωβρίου 2020.
Πλοκή
Η Σάρα, μια 16χρονη έφηβη κοπέλα με τάσεις αυτοκτονίας και παραισθήσεις, μετακομίζει στο Λος Άντζελες με τον πατέρα της και τη μητριά της για να ξεκινήσουν μια καινούρια ζωή. Η Σάρα γράφεται στο Καθολικό σχολείο όπου θα γίνει φίλη με τρεις κοπέλες, τη Νάνσι, την Μπόνι και τη Ροσέλ. Οι κοπέλες έχουν η καθεμία τα προβλήματά τους και επιθυμούν να κάνουν τις ζωές τους καλύτερες. Οι τρεις τους εξασκούν μαγεία και όταν προσέχουν ότι η Σάρα έχει τις δυνάμεις μιας μάγισσας, την πείθουν να πάρει μέρος στη σύναξή τους. Αφού η Σάρα συμφωνήσει, συνηδειτοποιούν ότι με μια τέταρτη μάγισσα, μπορούν να κάνουν ξόρκια που δεν μπορούσαν πριν και να αρχίσουν να καλυτερεύουν κάποια πράγματα στη ζωή τους. Όμως όπως όλα τα πράγματα στη ζωή, υπάρχει ένα τίμημα. Οι δυνάμεις τους σύντομα θα τις συνεπάρουν και θα στραφεί η μία ενάντια στην άλλη.
Box office
Με προϋπολογισμό 15.000.000 δολάρια, η ταινία άνοιξε στην 1η θέση με 6,7 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 24,8 εκατομμύρια δολάρια και 30,9 εκατομμύρια δολάρια στον υπόλοιπο κόσμο. Συνολικά απέφερε 55,6 εκατομμύρια δολάρια. Καταλαμβάνει την 11η θέση στη λίστα με τις μεγαλύτερες εισπρακτικές επιτυχίες με θέμα τη μαγεία.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1996 Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Αμερικανικές ταινίες φαντασίας Κατηγορία:Αμερικανικές υπερφυσικές ταινίες τρόμου Κατηγορία:Αμερικανικές εφηβικές δραματικές ταινίες Κατηγορία:Ταινίες γυρισμένες στην Καλιφόρνια Κατηγορία:Δραματικές ταινίες τρόμου
Δυναστεία των Αρσακιδών της Αρμενίας
Η Δυναστεία των Αρσακιδών της Αρμενίας είναι κλάδος της Δυναστείας των Αρσακιδών της Παρθίας και μέλη της έγιναν βασιλείς της Αρμενίας το διάστημα 54-428. Μετά τα τελευταία έτη της προηγούμενης δυναστείας των Αρταξιαδών (2 π.Χ.) επικρατούσε χάος στην Αρμενία, ώσπου ο Τιριδάτης Α΄ της Αρμενίας, από τους Αρσακίδες βασιλείς της Παρθίας (Περσίας), εξασφάλισε το βασίλειο της Αρμενίας (52 μ.Χ.). Κατά την περίοδο των απογόνων του η Αρμενία εκχριστιανίστηκε και απέκτησε αλφάβητο.
Οι πρώτοι Αρσακίδες της Αρμενίας
Ο Βονώνης Α΄ της Παρθίας, λόγω των δυτικών τρόπων του και της φιλο-Ρωμαϊκής πολιτικής του, εξορίστηκε από την Παρθία στην Αρμενία. Εκεί σύντομα απέκτησε τον θρόνο, με τη Ρωμαϊκή συναίνεση. Όμως ο Αρτάβανος Γ΄ της Παρθίας διαμαρτυρήθηκε στον σύμμαχό του Οκταβιανό Αύγουστο, ο οποίος, επειδή δεν ήθελε να ταράξει την κατάσταση, καθαίρεσε τον Βονώνη Α΄ και τον έστειλε στη Συρία. Αμέσως ο Αρτάβανος Γ΄ έστειλε τον γιο του Ορόντη βασιλιά στην Αρμενία. Ο Τιβέριος επεδίωξε ρυθμιστικό ρόλο στην περιοχή και έστειλε τον Γερμανικό, που τοποθέτησε το έτος 18 τον Ζήνωνα, γιο του Πολέμωνος Α΄ του Πόντου, ως βασιλιά της Αρμενίας με το όνομα Αρταξέρξης (Αρταξίας) Γ΄. Οι Πάρθοι τότε είχαν εσωτερικές διενέξεις και δεν αντέδρασαν, αλλά όταν το 36 απεβίωσε ο Ζήνων-Αρταξίας, ο Αρτάβανος Γ΄ τοποθέτησε τον γιο του Αρσάκη Α΄ ως βασιλιά της Αρμενίας. Ο Τιβέριος μάζεψε στρατό στα σύνορα. Έτσι έπειτα από 10 έτη ειρήνης οι δύο αυτοκρατορίες θα πολεμούν τα επόμενα 25 έτη για την Αρμενία. Ο Τιβέριος έστειλε τον Μιθριδάτη από την Ιβηρία του Καυκάσου, που έλεγε ότι είναι Αρσακίδης, ο οποίος υπέταξε την Αρμενία και έγινε βασιλιάς. Τον Μιθριδάτη σκότωσε ο Ραδάμιστος (Γκαντάμ) και κατέλαβε το θρόνο. Ήταν τόσο σκληρός που οι Αρμένιοι στασίασαν και τον εξόρισαν. Ο νέος βασιλιάς Βολογέσης Α΄ της Παρθίας άδραξε την ευκαιρία και έστειλε βασιλιά τον γιο του Τιριδάτη Α΄ στην Αρμενία.
Μεταξύ Ρώμης και Παρθίας
Ο Νέρων δυσαρεστήθηκε και έστειλε τον στρατηγό Γναίο Δομίτιο Κόρβουλο με στρατό. Ο Τιριδάτης Α΄ διέφυγε και εγκαταστάθηκε ο Τιγράνης Δ΄ υποτελής (πελάτης) των Ρωμαίων, ο οποίος κατέλαβε την περιοχή Αδιαβηνή της Παρθίας. Αυτό εξόργισε τον Βολογέση Α΄ που κινήθηκε με στρατό εναντίον της Αρμενίας. Το έτος 62 ο Κόρβουλος στρατοπέδευσε στη Ράνδεια και συμφώνησε να αναγνωρίσει τον Τιριδάτη Α΄, με τον όρο να είναι υποτελής στους Ρωμαίους και να μεταβεί στη Ρώμη για να παραλάβει το στέμμα του. Τον διαδέχθηκε ο Αξίδαρης, ανιψιός του νέου βασιλιά της Παρθίας Οσρόη Α΄.
Σασσανίδες στην Αρμενία
Το 224 ο Αρδασίρ Α΄ της Περσίας από τον Οίκο των Σασσανιδών έδιωξε τους Αρσακίδες από την Περσία, επανέφερε τον Ζωροαστρισμό και ήταν αποφασισμένος να αποκαταστήσει την αυτοκρατορία των Αχαιμενιδών. Έμειναν μόνο οι Αρσακίδες της Αρμενίας· για να μείνει αυτόνομος ο Τιριδάτης Β΄ ζήτησε τη συμμαχία της Ρώμης. Αλλά ο Σαπώρ Α΄ της Περσίας νίκησε τον Αυτοκράτορα Φίλιππο, εισέβαλε στην Αρμενία, έδιωξε τον γιο του Τιριδάτη Β΄, τον Χοσρόη Β΄ και εγκατέστησε τον δικό του γιο Ορομάσδη βασιλιά της Αρμενίας. Τον διαδέχθηκε ο αδελφός του Ναρσής, που αργότερα έγινε βασιλιάς της Περσίας. Ο Διοκλητιανός τον νίκησε και εγκατέστησε τον γιο του Χοσρόη Β΄, τον Τιριδάτη Γ΄.
Ο εκχριστιανισμός
Οι Αρμένιοι ήταν κυρίως Ζωροάστρες. Το 301 ο άγ. Γρηγόριος ο Διαφωτιστής βάπτισε τον Τιριδάτη Γ΄ και αυλικούς του. Το 405 ο άγ. Μέροπ Πάστοτς, με σκοπό τη μετάφραση της Βίβλου, επινόησε το Αρμενικό αλφάβητο. Οι μαθητές του, στην προσπάθειά τους να μεταφράσουν τη Βίβλο, ταξίδεψαν ως την Κωνσταντινούπολη για να βρουν το αυθεντικό ελληνικό κείμενο. Με αντίγραφο της μετάφρασης των Εβδομήκοντα από την Αλεξάνδρεια και των Εξαπλών του Ωριγένη, ολοκληρώθηκε η προσπάθεια το 434.
Η παρακμή
Επί της βασιλίας του Τιγράνη Ζ΄, ο Σαπώρ Β΄ κατέλαβε την Αρμενία. Αυτό προκάλεσε την αντίδραση της Κωνσταντινούπολης. Το 387 έγινε συμφωνία μεταξύ Ρωμαίων και Περσίας. Αρσακίδες και Μπαγκρατιόνι διατήρησαν την εξουσία τους ως φύλακες των συνόρων, υποτελείς πότε στους Ρωμαίους και πότε στους Πέρσες ως το 428. Το 639 οι Άραβες κατέκτησαν τη χώρα.
Hugo
Το Hugo είναι αμερικανική ταινία περιπέτειας φαντασίας, παραγωγής του 2011, σε σκηνοθεσία Μάρτιν Σκορσέζε. Το σενάριο έγραψε ο Τζον Λόγκαν και είναι βασισμένο στο βιβλίο "The Invention of Hugo Cabret" του Μπράιαν Σέλζνικ. Η ταινία διηγείται την ιστορία του Χιούγκο, ενός αγοριού που ζει μόνος του στο σιδηροδρομικό σταθμό Gare Montparnasse του Παρισιού. Πρωταγωνιστούν οι Άσα Μπάτερφιλντ, Κλόι Γκρέις Μορέτζ, Μπεν Κίνγκσλεϊ, Σάσα Μπάρον Κόεν, Έμιλι Μόρτιμερ, Ρέι Γουίνστον, Τζουντ Λο και Κρίστοφερ Λι.
Αποτελεί την πρώτη ταινία του Σκορσέζε γυρισμένη σε 3D και κυκλοφόρησε στους κινηματογράφους στις 23 Νοεμβρίου 2011. Βραβεύτηκε με Χρυσή Σφαίρα Σκηνοθεσίας και έλαβε 11 υποψηφιότητες για Όσκαρ μεταξύ των οποίων για Καλύτερη Ταινία και Σκηνοθεσία, κερδίζοντας πέντε στις τεχνικές κατηγορίες.
Πλοκή
Ο Χιούγκο Καμπρέ είναι ένα ορφανό αγόρι που ζει μια μυστική ζωή μέσα στο κεντρικό ρολόι του Παρισιού. Στην πορεία θα ζήσει μια μαγική και μυστήρια περιπέτεια, θα γνωρίσει ένα κορίτσι, έναν αυστηρό ιδιοκτήτη ενός καταστήματος παιχνιδιών και ένα ρομπότ.
Box office
Με προϋπολογισμό 150-170 εκατομμύρια δολάρια, το Hugo έκανε άνοιγμα τριημέρου στην 5η θέση με 11,3 εκατομμύρια δολάρια. Συνολικά συγκέντρωσε 73,8 εκατομμύρια δολάρια στο αμερικανκό box office και 111,9 εκατομμύρια δολάρια στον υπόλοιπο κόσμο. Παγκοσμίως απέφερε 185,7 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2011 Κατηγορία:Ταινίες παραγωγής Paramount Pictures Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Ταινίες σε σκηνοθεσία Μάρτιν Σκορσέζε Κατηγορία:Ταινίες που κέρδισαν το Όσκαρ καλύτερων οπτικών εφέ Κατηγορία:Αμερικανικές ταινίες μυστηρίου Κατηγορία:Ταινίες συσχετιζόμενες με ορφανά Κατηγορία:Αμερικανικές δραματικές περιπετειώδεις ταινίες Κατηγορία:Ταινίες με μουσική σύνθεση Χάουαρντ Σορ Κατηγορία:Αμερικανικές 3D ταινίες Κατηγορία:Αμερικανικές ταινίες φαντασίας Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες των οποίων ο σκηνοθέτης κέρδισε Χρυσή Σφαίρα Καλύτερης Σκηνοθεσίας Κατηγορία:Ταινίες γυρισμένες στα Longcross Studios
Καστιλιόνε ντ'Άντα
Το Καστιλιόνε ντ'Άντα (ιταλικά: Castiglione d'Adda) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Ακρόπολη Χανίων
Η Ακρόπολη είναι οικισμός της τοπικής κοινότητας Χωρδακίου, της δημοτικής ενότητας (τέως δήμου) Ακρωτηρίου, του δήμου Χανίων, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Κυδωνίας του νομού Χανίων, στο γεωγραφικό διαμέρισμα Κρήτης.
Γεωγραφία
Η Ακρόπολη είναι οικισμός στο Β.ΒΑ. τμήμα του νομού Χανίων. Βρίσκεται στην ανατολική πλευρά της χερσονήσου του Ακρωτηρίου, βορειοανατολικά του Αερολιμένα Χανίων και σε μέσο σταθμικό υψόμετρο 240. Απέχει 20 χλμ. περίπου ΒΑ. των Χανίων.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Χωρδακίου του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Χωρδακίου και προσαρτήθηκε στον δήμο Ακρωτηρίου. Με το ΦΕΚ 87Α - 07/06/2010 αποσπάστηκε από τον δήμο Ακρωτηρίου και προσαρτήθηκε στον δήμο Χανίων.
Πηγές
Κατηγορία:Δήμος Χανίων Κατηγορία:Χωριά του νομού Χανίων
Καστιράγκα Βιντάρντο
Η Καστιράγκα Βιντάρντο (ιταλικά: Castiraga Vidardo) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Καβενάγκο ντ'Άντα
Το Καβενάγκο ντ'Άντα (ιταλικά: Cavenago d'Adda) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Κατάλογος βουνών του Άρη
μικρογραφία|Το όρος Όλυμπος στον [[Άρης (πλανήτης)|Άρη είναι το υψηλότερο ηφαίστειο και βουνό στο Ηλιακό σύστημα]] Ο κατάλογος περιλαμβάνει όλα τα  επώνυμα βουνά του Άρη.
Η ονοματολογία των βουνών περιλαμβάνει τους όρους:
Εξωτερικοί σύνδεσμοι
Κατηγορία:Χαρακτηριστικά της επιφάνειας του Άρη Βουνων Αρη
Ντουντού (ποδοσφαιριστής, γεννηθείς το 1992)
Ο Εντουάρντο Περέιρα Ροντρίγκεζ (γεννημένος στις 7 Ιανουαρίου 1992), κοινώς γνωστός ως Ντουντού, είναι Βραζιλιάνος επαγγελματίας ποδοσφαιριστής που παίζει ως επιθετικός μέσος και εξτρέμ για την Παλμέιρας.
Πρώιμη καριέρα
Ο Ντουντού επέστρεψε στην Κρουζέιρο τη σεζόν 2011-12. Στις 25 Ιουνίου στον αγώνα με την Κορίτίμπα ο Ντουντού, παίζοντας ως αλλαγή, εξέπληξε τον προπονητή του, Ζοελ Σαντανά, ο οποίος είπε ότι: «Ο Ντουντού μπήκε πολύ καλά στον αγώνα. Είναι τόσο τολμηρό αγόρι, έξυπνο, που δεν ξεχνά τις οδηγίες. Είναι τολμηρός, ακόμα και μικρός. Αποδεικνύει ότι το ύψος δεν είναι πολύ σημαντικό για το ποδόσφαιρο. Ποιότητα, ικανότητα και ικανότητα είναι. Έδειξε ότι είναι τόσο ικανός παίκτης, παρά το νεαρό της ηλικίας του.»
Ντιναμό Κιέβου
Στις 27 Αυγούστου 2011, ανακοινώθηκε στην επίσημη ιστοσελίδα της ομάδας του Κρουζέιρο, ότι ο Ντουντού θα ενταχθεί στην ουκρανική Ντιναμό Κιέβου έναντι 5 εκατομμυρίων ευρώ.
Γκρέμιο
Στις 11 Φεβρουαρίου 2014, ο Ντουντού δόθηκε δανεικός στην Γκρέμιο μέχρι το τέλος της σεζόν στη Βραζιλία, δηλαδή στις 31 Δεκεμβρίου 2014
Παλμέιρας
Αν και βρέθηκε κοντά στο να υπογράψει στην Κορίνθιανς, στις 11 Ιανουαρίου 2015 ο Ντουντού εντάχθηκε στην αντίπαλη Παλμέιρας με τετραετές συμβόλαιο. Ενώ ήταν μεταξύ των πιο σημαντικών παικτών στην ομάδα, ο Ντουντού επικρίθηκε επίσης από τους οπαδούς λόγω της ιδιοσυγκρασιακής του συμπεριφοράς στον αγωνιστικό χώρο, η οποία περιελάμβανε την αποβολή κατά τη διάρκεια των τελικών του Campeonato Paulista του 2015, μετά από χτύπημα στον διαιτητή. Βοήθησε την Παλμέιρας να κερδίσει το Copa do Brasil 2015, σκοράροντας δύο φορές στον τελικό αγώνα απέναντι στη Σάντος. Από την αρχή της σεζόν του 2016, τα προβλήματα συμπεριφοράς δεν ήταν πλέον θέμα καθώς ο Ντουντού ανέλαβε ως αρχηγός του συλλόγου μετά από τραυματισμό στον αγκώνα από τον πρώην αρχηγό της ομάδας, Φερνάντο Πρας. Στη συνέχεια οδήγησε την ομάδα σε έναν ακόμη τίτλο, το Campeonato Brasileiro του 2016, τον 9ο στην ιστορία του συλλόγου.
Τον Μάρτιο του 2018, επέκτεινε το συμβόλαιό του μέχρι το 2022. Μετά την άφιξη του Ρότζερ Μαχάδο ως νέο προπονητή, ο Ντουντού δεν φορούσε πλέον το περιβραχιόνιο του αρχηγού στην ομάδα, παρότι εξακολουθούσε να είναι βασικός στην αριστερή πλευρά της επίθεσης.
Διεθνής καριέρα
Στις 28 Οκτωβρίου 2011, ενώ έπαιζε για την Ντιναμό, ο Ντουντού κλήθηκε στην ανδρική ομάδα από τον προπονητή Μάνο Μενέζες για φιλικά με το Γκαμπόν και την Αίγυπτο. Έκανε το εθνικό του ντεμπούτο εναντίον του Γκαμπόν στις 10 Νοεμβρίου του ίδιου χρόνου.
Σε συλλόγους
σύνδεσμος=//upload.wikimedia.org/wikipedia/commons/thumb/2/2d/Dudu_2014.jpg/175px-Dudu_2014.jpg|δεξιά|μικρογραφία|227x227εσ| Ο Ντουντού με την Γκρέμιο το 2014.
Διακρίσεις
σύνδεσμος=//upload.wikimedia.org/wikipedia/commons/thumb/2/25/Eduardo_Pereira_Rodrigues2013.jpg/175px-Eduardo_Pereira_Rodrigues2013.jpg|δεξιά|μικρογραφία|293x293εσ| Ο Ντουντού με την Ντιναμό Κιέβου το 2013. Κορίτιμπα
Κρουζέιρο
Ντιναμό Κιέβου
Παλμέιρας
Διεθνές
Βραζιλία Κ20
Βραζιλία Κ17
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Εθνικής Βραζιλίας Κ20 Κατηγορία:Ξένοι ποδοσφαιριστές στο Κατάρ Κατηγορία:Ξένοι ποδοσφαιριστές στην Ουκρανία Κατηγορία:Βραζιλιάνοι ποδοσφαιριστές στο εξωτερικό Κατηγορία:Ποδοσφαιριστές Πρωταθλήματος Κατάρ Κατηγορία:Ποδοσφαιριστές Πρέμιερ Λιγκ Ουκρανίας Κατηγορία:Ποδοσφαιριστές Καμπεονάτο Μπραζιλέιρο Σέριε Β Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Αλ Ντουχαΐλ ΣΚ Κατηγορία:Ποδοσφαιριστές Σοσιεντάντε Εσπορτίβα Παλμέιρας Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε Κατηγορία:Ποδοσφαιριστές ΦΚ Ντιναμό Κιέβου Κατηγορία:Ποδοσφαιριστές Κορίτιμπα Φουτ Μπολ Κλαμπ Κατηγορία:Ποδοσφαιριστές Κρουζέιρο Εσπόρτε Κλούμπε
Πωλ Μόρφυ
Ο Πωλ Τσαρλς Μόρφυ (διεθνώς: Paul Charles Morphy, 22 Ιουνίου 1837 – 10 Ιουλίου 1884) ήταν διάσημος Αμερικανός γκρανμαίτρ στο σκάκι.
Ο Πωλ Μόρφυ γεννήθηκε στη Νέα Ορλεάνη της Λουιζιάνα των ΗΠΑ, σε πλούσια και διακεκριμένη οικογένεια. Έμαθε να παίζει σκάκι παρακολουθώντας απλώς τις παρτίδες μεταξύ του πατέρα και του θείου του. Η οικογένειά του σύντομα συνειδητοποίησε το ταλέντο του αγοριού και τον ενθάρρυνε να παίξει σε οικογενειακές συγκεντρώσεις, ήδη από την ηλικία των εννέα, θεωρήθηκε ένας από τους καλύτερους παίκτες στη Νέα Ορλεάνη. Ήταν δώδεκα μόλις ετών όταν τον επισκέφτηκε για πρώτη φορά ο Ούγγρος πλοίαρχος και γκρανμαίτρ Γιόχαν Λόβενταλ, ο Μόρφυ τον νίκησε και στους τρεις αγώνες που έκαναν μαζί.
Ανεπίσημα θεωρείται ως παγκόσμιος πρωταθλητής στο σκάκι, καθώς το 1858 «εκθρόνισε» από την κορυφή τον Άντολφ Άντερσεν με σκορ 8 νίκες, 3 ήττες και 2 ισοπαλίες. Ταξίδεψε στην Αμερική και την Ευρώπη αναζητώντας αναμετρήσεις με διάσημους σκακιστές της εποχής και συνήθως τους κέρδιζε εύκολα. Τον αποκάλεσαν «η υπερηφάνεια και η θλίψη του σκακιού» (The Pride and Sorrow of Chess), επειδή είχε μια λαμπρή σκακιστική καριέρα αλλά σύντομη, καθώς αποσύρθηκε από το παιχνίδι ενώ ήταν ακόμη νέος για να ακολουθήσει νέα καριέρα ως δικηγόρος.
Στς 10 Ιουλίου 1884 το απόγευμα, ο Μόρφυ βρέθηκε νεκρός στην μπανιέρα του αρχοντικού του στη Νέα Ορλεάνη, σε ηλικία μόλις σαράντα επτά ετών. Σύμφωνα με την αυτοψία είχε υποστεί εγκεφαλικό επεισόδιο που προκλήθηκε από την είσοδο στο κρύο νερό μετά από τη μεγάλη βόλτα που έκανε το μεσημέρι με τη ζέστη. Το αρχοντικό του Μόρφυ πωλήθηκε από την οικογένειά του το 1891 και έγινε έδρα του γνωστού εστιατορίου Brennan's. Ο Μπόμπι Φίσερ τον συμπεριέλαβε στη λίστα του με τους δέκα μεγαλύτερους παίκτες όλων των εποχών και τον χαρακτήρισε ως «τον πιθανά πιο ακριβή παίκτη που υπήρξε ποτέ».
Παιδική ηλικία
Ο Μόρφυ γεννήθηκε στη Νέα Ορλεάνη σε μια εύπορη οικογένεια. Ο πατέρας του, ο Alonzo Michael Morphy, δικηγόρος, υπηρέτησε ως κρατικός νομοθέτης της Λουιζιάνας, Γενικός Εισαγγελέας και δικαστής του Ανώτατου Δικαστηρίου της Λουιζιάνας. Ο Alonzo, ο οποίος κατείχε ισπανική ιθαγένεια, ήταν ισπανικής, πορτογαλικής και ιρλανδικής καταγωγής. Η μητέρα του Μόρφυ, Louise Thérèse Félicité Thelcide Le Carpentier, ήταν η μουσικά ταλαντούχα κόρη μιας περίφημης οικογένειας Γαλλικής Κρεόλ. Ο Morphy μεγάλωσε σε μια ατμόσφαιρα εκλεπτυσμένης ευγένειας και πολιτισμού όπου το σκάκι και η μουσική ήταν συνηθισμένοι τρόποι ενασχόλησης.
Σύμφωνα με τον θείο του, Έρνεστ Μόρφυ, κανείς δεν δίδαξε στον Μόρφυ πώς να παίζει σκάκι. Βασικά, ο Μόρφυ έμαθε μόνος του σε μικρή ηλικία απλώς βλέποντας άλλους να παίζουν. Ένα ήρεμο καλοκαιρινό απόγευμα, ο Alonzo και ο αδερφός του Έρνεστ κάθονταν στην πίσω βεράντα, παίζοντας σκάκι. Το παιχνίδι ήταν ιδιαίτερα ενδιαφέρον και διήρκεσε αρκετές ώρες, με αποτέλεσμα να μειώνεται συνεχώς ο αριθμός των πιονιών, αν και οι παίκτες εξακολουθούσαν να έχουν ίση ισχύ. Ο βασιλιάς του δικαστή τέθηκε σε μια αδιαπέραστη θέση και ο θείος του Πωλ, μετά από μια σειρά μάταιων τσεκ (ή σαχ), παρατήρησε ότι ήταν αναπόφευκτο να νικήσει κάποιος από τους δύο. Ο πατέρας του νεαρού Μόρφυ συμφώνησε χαμογελαστός μαζί του και τα κομμάτια αποθηκεύτηκαν. Τότε, ο μικρός Πωλ ο οποίος ήταν θεατής στα τελικά στάδια της μάχης, εξέπληξε τους πρεσβύτερούς του λέγοντας: "Θείε, θα έπρεπε να έχετε κερδίσει αυτό το παιχνίδι."
Παιδικές νίκες
Μετά από αυτό το περιστατικό, η οικογένειά του τον αναγνώρισε ως 'πρόωρο' ταλέντο και τον ενθάρρυνε να παίζει σε οικογενειακές συγκεντρώσεις και τοπικές σκακιστικές διεκδηλώσεις. Στην ηλικία των εννέα, θεωρήθηκε ένας από τους καλύτερους παίκτες στη Νέα Ορλεάνη. Το 1846, ο στρατηγός Γουίνφιλντ Σκοτ επισκέφθηκε την πόλη και ενημέρωσε τους οικοδεσπότες του ότι ήθελενα περάσει την βραδιά του παίζοντας σκάκι με έναν ισχυρό τοπικό παίκτη. Το σκάκι για τον Σκοτ ήταν απλώς ένα "χόμπι", αλλά απολάμβανε το παιχνίδι και θεωρούσε τον εαυτό του τρομερό παίκτη. Μετά το δείπνο, η σκακιέρα στήθηκε και ο αντίπαλος του Σκοτ ​​εισήλθε στο δωμάτιο. Ήταν ο μικροσκοπικός, εννιάχρονος Μόρφυ. Αρχικά ο στρατηγός προσβλήθηκε, σκεπτόμενος ότι τον κοροϊδεύονταν, αλλά συμφώνησε να παίξει αφού τον διαβεβαίωσαν ότι το αγόρι ήταν ένα «παιδί θαύμα». Ο Μόρφυ τον κέρδισε με ιδιαίτερη ευκολία, όχι μια φορά, αλλά δύο, τη δεύτερη φορά ανακοινώνοντας ένα ματ μετά από έξι κινήσεις.Το 1850, όταν ο Μόρφυ ήταν δώδεκα ετών, ο επαγγελματίας Ούγγρος σκακίστας Johann Löwenthal επισκέφθηκε τη Νέα Ορλεάνη. Ο Löwenthal, που συχνά έπαιζε και νικούσε ενάντια σε ταλαντούχους νέους, θεώρησε ότι ο αγώνας ήταν χάσιμο χρόνου, αλλά αποδέχτηκε την προσφορά από ευγένεια.
Περίπου στη δωδέκατη κίνηση του πρώτου παιχνιδιού, ο Löwenthal συνειδητοποίησε ότι απέναντί του είχε έναν τρομερό αντίπαλο. Ο Löwenthal έπαιξε τρία παιχνίδια με τον Πωλ Μόρφυ κατά τη διάρκεια της παραμονής του στη Νέα Ορλεάνη, σημειώνοντας δύο ήττες και μία ισοπαλία (ή, σύμφωνα με άλλη πηγή, χάνοντας και τα τρία παιχνίδια).
Εκπαίδευση και πρώτο Αμερικανικό συνέδριο σκακιού
Μετά το 1850, ο Μόρφυ σταμάτησε το σκάκι για μεγάλο χρονικό διάστημα. Μελετώντας επιμελώς, αποφοίτησε από το Spring Hill College στο Mobile, Αλαμπάμα, το 1854. Παρέμεινε στο κολλέγιο ένα επιπλέον έτος, σπουδάζοντας μαθηματικά και φιλοσοφία. Του απονεμήθηκε πτυχίο A.M. (Master of Arts) με τους υψηλότερους βαθμούς τον Μάιο του 1855.
Συκόρριζα η εαρινή
μικρογραφία|Συκόρριζα η εαρινή (Ficaria verna), Σαρακήνα, Νομός Θεσσαλονίκης 20-03-2022 Η συκόρριζα η εαρινή (επιστ. ονομ. Ficaria verna, παλαιότερα Ranunculus ficaria) με κοινή ονομασία ζοχαδόχορτο, μικρό χελιδώνιο ανήκει στην οικογένεια βατραχιοειδή (RANUNCULACEAE) και αποτελεί είδος που κατανέμεται σχεδόν σ΄όλη την Ευρώπη, στην ΒΔ Αφρική και επεκτείνεται μέχρι την περιοχή του Καυκάσου. Έχει εισαχθεί επίσης στη Βόρεια Αμερική όπου αποτελεί εισβολικό είδος. Απαντά σ’ όλη την Ελλάδα σε υγρές σκιερές τοποθεσίες, μεταξύ 0-1300 μ. Τα άνθη φέρουν κάλυκα με 3 σέπαλα και στεφάνη με 8-12 πέταλα λαμπρού γυαλιστερού κίτρινου χρώματος. Ανθίζει από τον (Φεβρουάριο) Μάρτιο μέχρι τις αρχές Μαΐου.
Πωλ Μόρφυ
Εκπαίδευση και πρώτο Αμερικανικό συνέδριο σκακιού
Σπούδασε νομική στο Πανεπιστήμιο της Λουιζιάνας (τώρα Πανεπιστήμιο Tulane) και έλαβε πτυχίο νομικής (Bachelor of Laws) στις 7 Απριλίου 1857. Κατά τη διάρκεια των σπουδών του, ο Μορφύ φημολογείται ότι είχε απομνημονεύσει τον πλήρη αστικό κώδικα της Λουιζιάνας.
Συκόρριζα η εαρινή
Εξωτερικοί σύνδεσμοι
Κατηγορία:Ελληνική χλωρίδα
Πωλ Μόρφυ
Εκπαίδευση και πρώτο Αμερικανικό συνέδριο σκακιού
Ο Μόρφυ έλαβε πρόσκληση να συμμετάσχει στο Πρώτο Αμερικανικό Συνέδριο Σκακιού, που θα λάμβανε χώρα στη Νέα Υόρκη από τις 6 Οκτωβρίου έως τις 10 Νοεμβρίου 1857. Αρχικά αρνήθηκε, αλλά με την παρότρυνση του θείου του τελικά αποφάσισε να πάρει μέρος. Νίκησε κάθε έναν από τους αντιπάλους του, συμπεριλαμβανομένων των James Thompson, Alexander Beaufort Meek, και των γερμανών Theodor Lichtenhein και Louis Paulsen, με τους οποίους αναμετρήθηκε στον ημιτελικό και τελικό γύρο. Ο Μόρφυ χαρακτηρίστηκε ως ο απόλυτος πρωταθλητής σκακιού των Ηνωμένων Πολιτειών, αλλά παρέμεινε ανεπηρέαστος από την ξαφνική του φήμη. Το φθινόπωρο του 1857, παραμένοντας στη Νέα Υόρκη, ο Morphy έπαιξε 261 παιχνίδια. Η συνολική βαθμολογία του στα κανονικά παιχνίδια ήταν 87 νίκες, 8 ισοπαλίες και 5 ήττες
Εξωτερικοί σύνδεσμοι
Κατηγορία:Αμερικανοί σκακιστές
Οργανισμός Προνοιακών Επιδομάτων και Κοινωνικής Αλληλεγγύης
Ο Οργανισμός Προνοιακών Επιδομάτων και Κοινωνικής Αλληλεγγύης είναι Νομικό Πρόσωπο Δημοσίου Δικαίου, αποτελεί τον κύριο φορέα υλοποίησης προγραμμάτων κοινωνικής αλληλεγγύης του Εθνικού Συστήματος Κοινωνικής Αλληλεγγύης και καθολικό διάδοχο του καταργηθέντος ΟΓΑ ασκώντας την πολιτική οικογενειακών επιδομάτων, των ανασφάλιστων υπερηλίκων και του Λογαριασμού Αγροτικής Εστίας του. Ο ΟΠΕΚΑ διαχειρίζεται το επίδομα τέκνων (γνωστό και ως Α21),το επίδομα κοινωνικής αλληλεγγύης ανασφάλιστων υπερηλίκων, το επίδομα γέννησης του νόμου 4659 /2020, τα επιδόματα αναπηρίας, οικονομικές ενισχύσεις πληγέντων, κάρτα μετακίνησης πολυτέκνων, το Eλάχιστο Εγγυημένο Εισόδημα κ.α.
Το οργανόγραμμα του ΟΠΕΚΑ παραμένει αμετάβλητο από αυτό του προκατόχου του, του ΟΓΑ. Διοικητής του Οργανισμού χρηματίζει η Ξένια Παπασταύρου, πρώην Γραμματέας Ποιότητας Ζωής της Νέας Δημοκρατίας.
Παραπομπές
Κατηγορία:Δημόσιοι ασφαλιστικοί οργανισμοί της Ελλάδας
Τουρχάν Πασάς Περμέτι
Ο Τουρχάν Πασάς Περμέτι (Turhan Pasha Përmeti, 1846 – 18 Φεβρουαρίου 1927 ) ήταν Οθωμανο-Αλβανός πολιτικός που υπηρέτησε ως 2ος πρωθυπουργός της Αλβανίας. Κατείχε τον τίτλο του Πασά της Οθωμανικής Αυτοκρατορίας.
Μεταξύ των οθωμανικών θέσεων που κατείχε ήταν αυτή του Διοικητή της Κρήτης το 1895 και το 1896, και του πρεσβευτή στην Αγία Πετρούπολη. Μιλούσε άπταιστα ελληνικά και θεωρούνταν ικανός αλλά και μάλλον αναποφάσιστος διαχειριστής. Η διακυβέρνησή του στην Κρήτη έληξε με την εξέγερση της 24ης Μαΐου 1896 που τελικά οδήγησε στην απώλεια του νησιού από την Οθωμανική Αυτοκρατορία. Ο Περμέτι εκπροσώπησε την Οθωμανική Αυτοκρατορία στη Δεύτερη Διάσκεψη Ειρήνης της Χάγης του 1907.
Διετέλεσε πρωθυπουργός της Αλβανίας το 1914 και στη συνέχεια και πάλι το 1918–1920. Διαδεχόμενος τον Ισμαήλ Κεμάλ, έγινε ο δεύτερος πρωθυπουργός της Αλβανίας και ο πρώτος που θήτευσε υπό τον πρίγκηπα του Βιντ. Σύγχρονοι του Περμέτι ισχυρίστηκαν ότι, επειδή δεν είχε σχέση με τον αλβανικό εθνικό σκοπό, δεν γνώριζε τις ανάγκες των Αλβανών. Η πρωθυπουργία του είχε διακοπεί δύο φορές από την αλβανική δυσαρέσκεια. Ανατράπηκε από τον Εσάντ Πασά το 1914, και στη συνέχεια από το Συνέδριο της Λούσνια το 1920.
Κυβέρνηση του Δυρραχίου
Η σύνθεση της κυβέρνησης προτάθηκε από την πρώτη σύνοδο των συναντήσεων.
Κυβέρνηση του Πριγκιπάτου της Αλβανίας: 28 Δεκεμβρίου 1918 – 28 Ιανουαρίου 1920:
Παραπομπές
Κατηγορία:Αλβανοί διπλωμάτες Κατηγορία:Αλβανοί ευγενείς Κατηγορία:Πρωθυπουργοί της Αλβανίας Κατηγορία:Πασάδες της Οθωμανικής Αυτοκρατορίας
Μια στιγμή δυο ζωές
Μια στιγμή δυο ζωές είναι τίτλος ελληνικής καθημερινής κοινωνικής σειράς που έκανε πρεμιέρα στις 30 Δεκεμβρίου του 2007 στον τηλεοπτικό σταθμό Mega Channel. Η σειρά προβλήθηκε για δύο σεζόν και αποτελείται από 308 επεισόδια ενώ το τελευταίο επεισόδιο προβλήθηκε την 1η Ιουνίου του 2009.
Τον διπλό πρωταγωνιστικό ρόλο της σειράς ερμήνευσε ο Ιωάννης Παπαζήσης ενώ το υπόλοιπο πρωταγωνιστικό καστ αποτελείται από τους Δημήτρη Γεροδήμο, Μιχάλη Γιαννάτο, Κάτια Νικολαΐδου, Αλεξάνδρα Παλαιολόγου και Δήμητρα Χατούπη ενώ στο δεύτερο κύκλο της σειράς προστέθηκαν κι άλλοι βασικοί ρόλοι που ερμηνεύουν οι Μυρτώ Πισπινή, Χρήστος Νομικός και Αθανασία Αντωναράκου.
Υπόθεση
Ο Πέτρος Ιωάννου και ο Ορέστης Αντωνίου είναι δίδυμα αδέρφια. Ο Ορέστης έχει δοθεί για υιοθεσία (δεν το γνωρίζει κανείς, εκτός από τους γονείς) σε μια πολύ πλούσια οικογένεια και είναι πλέον πρόεδρος στην εταιρεία της οικογένειας που τον υιοθέτησε. Ένα πρωί, ο Πέτρος τυχαίνει να παρευρεθεί σε ένα αυτοκινητιστικό δυστύχημα που έχει ως θύμα τον δίδυμο αδερφό του. Μένει έκπληκτος από την ομοιότητα και, αφού πάρει την ταυτότητα και το πορτοφόλι του, πηγαίνει στην έπαυλη που μένει ο Ορέστης να παραδώσει τα αντικείμενα. Στην έπαυλη επρόκειτο να τελεστεί ο γάμος του Ορέστη με την Πωλίνα. Ο Πέτρος εκμεταλλεύεται την περίσταση και αφού ακυρώνει τον γάμο γίνεται πλέον μέλος της οικογένειας Αντωνίου με το όνομα του Ορέστη. Ο Ορέστης πηγαίνει στο νοσοκομείο, όπου θα διαπιστωθεί ότι έχει αμνησία. Η οικογένεια του Πέτρου πηγαίνει και τον παίρνει και πηγαίνουν στην φτωχογειτονιά που κατοικεί η οικογένεια Ιωάννου. Έτσι πλέον ο Πέτρος που ήταν φτωχός ζει σε μια έπαυλη, ενώ ο Ορέστης που είχε μάθει να ζει μέσα στην χλιδή ζει σε μια φτωχογειτονιά.
Εξωτερικοί σύνδεσμοι
Κατηγορία:Τηλεοπτικές σειρές Mega Κατηγορία:Ελληνικές σαπουνόπερες
Διεθνής Ταυτότητα Κινητού Εξοπλισμού
Οι συσκευές χωρίς υποδοχή κάρτας SIM συνήθως δεν έχουν τον κωδικό IMEI. Ωστόσο, το IMEI αναγνωρίζει μόνο τη συσκευή και δεν έχει σχέση με τον συνδρομητή. Το τηλέφωνο αναγνωρίζει τον συνδρομητή μεταδίδοντας τον αριθμό Διεθνούς ταυτότητας συνδρομητή κινητής τηλεφωνίας (IMSI), τον οποίο αποθηκεύει σε μια κάρτα SIM που μπορεί.
Παραπομπές
Κατηγορία:Κινητή τηλεφωνία Κατηγορία:Αλγόριθμοι ελέγχου αθροίσματος
Τσερβινιάνο ντ'Άντα
Το Τσερβινιάνο ντ'Άντα (ιταλικά: Cervignano d'Adda) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Λόντι
Πανδημία COVID-19 στη Βοσνία και Ερζεγοβίνη
Η πανδημία COVID-19 στη Βοσνία-Ερζεγοβίνη αποτελεί μέρος της παγκόσμιας πανδημίας της νόσου του κοροναϊού 2019 (COVID-19) που προκαλείται από το σοβαρό οξύ αναπνευστικό σύνδρομο κοροναϊός 2 (SARS-CoV-2). Ο ιός επιβεβαιώθηκε ότι έφτασε στη Βοσνία-Ερζεγοβίνη στις 5 Μαρτίου 2020, όταν ένας ασθενής στη Μπάνια Λούκα, ο οποίος είχε ταξιδέψει στην Ιταλία, βρέθηκε θετικός. Αργότερα την ίδια μέρα αναφέρθηκε και δεύτερο κρούσμα, ο οποίος ήταν γιος του πρώτου κρούσματος. Στις 21 Μαρτίου, ο πρώτος θάνατος στη χώρα από τον COVID-19 ανακοινώθηκε σε νοσοκομείο στο Μπίχατς. Η ασθενής ήταν μια ηλικιωμένη γυναίκα που είχε νοσηλευτεί δύο μέρες πριν.
Στις 17 Μαρτίου, το Υπουργείο της Βοσνίας-Ερζεγοβίνης κήρυξε κατάσταση έκτακτης ανάγκης σε ολόκληρη τη χώρα.
Προέλευση
Στις 12 Ιανουαρίου 2020, ο Παγκόσμιος Οργανισμός Υγείας (ΠΟΥ) επιβεβαίωσε ότι ένας νέος κοροναϊός ήταν η αιτία μιας αναπνευστικής νόσου σε μια ομάδα ανθρώπων στην πόλη Γουχάν, στην επαρχία Χουμπέι της Κίνας, η οποία αναφέρθηκε στον ΠΟΥ στις 31 Δεκεμβρίου 2019.
Η αναλογία θνησιμότητας για τον COVID-19 ήταν πολύ χαμηλότερη από το SARS του 2003, αλλά η μετάδοση ήταν σημαντικά μεγαλύτερη, με σημαντικό συνολικό αριθμό θανάτων.
Ύποπτες περιπτώσεις
Στις 2 Μαρτίου, ένας άνδρας από το Τομισλάβγκραντ υποψιάστηκε ότι έφερε τον ιό από την Ιταλία και στάλθηκε στο Μόσταρ για έλεγχο υγείας. Το αποτέλεσμα του τεστ του ήταν αρνητικό.
Σύμπλεγμα που σχετίζεται με το συνέδριο "Igman Konjic".
Ορισμένες υποθέσεις στην Ομοσπονδία της Βοσνίας-Ερζεγοβίνης σχετίζονται με ένα συνέδριο που πραγματοποιήθηκε στο Κόνικ στις 11 Μαρτίου 2020, όπου η εταιρεία "Igman" από το Konjic συμπλήρωσε 70 χρόνια ύπαρξης εταιρείας και όπου ήταν παρόντα περίπου 200 άτομα. Εκτός από τα επιβεβαιωμένα κρούσματα ανθρώπων από το Konjic, μεταξύ αυτών των ανθρώπων υπήρχαν επιβεβαιωμένα κρούσματα ανθρώπων από το Βισόκο, το Τεσάνι, το Γκόραζντε, το Νόβι Τράβνικ και το Σεράγεβο. Αυτή η υπόθεση τράβηξε την προσοχή των μέσων ενημέρωσης αφού αποκαλύφθηκε ότι ένα άτομο από τη Σερβία ήταν παρόν σε αυτή την εκδήλωση και αφού επέστρεψε στη Σερβία βρέθηκε θετικός στον COVID-19. Από αυτήν την επιβεβαίωση στις 16 Μαρτίου, όλοι οι συμμετέχοντες έπρεπε να περάσουν σε υποχρεωτική απομόνωση, και μεταξύ των ανθρώπων που ήταν παρόντες σε αυτή την εκδήλωση ήταν ο Βόσνιος τραγουδιστής Berin Buturović που ήταν θετικός στον κορονοϊό, καθώς και ο Βόσνιος πολιτικός Φαντίλ Νόβαλιτς που έλαβε αρνητικό αποτέλεσμα. Στις 24 Μαρτίου, αναφέρθηκε ο πρώτος θάνατος από αυτό το σύμπλεγμα, ο οποίος ήταν οδηγός του διευθυντή αυτής της εταιρείας.
Βοσνία και Ερζεγοβίνη
Στις 15 Μαρτίου 2020, το Υπουργικό Συμβούλιο της Βοσνίας-Ερζεγοβίνης εξέδωσε απόφαση με την οποία απαγορεύεται η είσοδος σε αλλοδαπούς υπηκόους που εισέρχονται στη Βοσνία-Ερζεγοβίνη από περιοχές με εντατική μετάδοση του κορωνοϊού, και ιδίως από: Επαρχίες της ΛΔΚ (Βουχάν), Νότια Κορέα, Ιαπωνία, Ιταλία, Ιράν, Γαλλία, Ρουμανία, Γερμανία, Αυστρία, Ισπανία, Ελβετία και Βέλγιο.
Στις 24 Μαρτίου 2020, το Υπουργικό Συμβούλιο της Βοσνίας-Ερζεγοβίνης εξέδωσε απόφαση που απαγορεύει την είσοδο σε όλους τους αλλοδαπούς και επίσης από τις 30 Μαρτίου 2020 όλα τα σύνορα στα αεροδρόμια στη Βοσνία-Ερζεγοβίνη θα είναι κλειστά για τους επιβάτες και τα αεροπλάνα θα μπορούσαν να προσγειωθούν μόνο για την παράδοση φορτίου. Στις 21 Μαΐου 2020, το Υπουργικό Συμβούλιο εξέδωσε απόφαση που επιτρέπει την είσοδο και παραμονή αλλοδαπού που εισέρχεται στη Βοσνία-Ερζεγοβίνη λόγω επιχειρηματικών υποχρεώσεων, υπό την προϋπόθεση ότι έχει προσκλητήριο από νομικό πρόσωπο από τη Βοσνία-Ερζεγοβίνη που τον προσλαμβάνει στη Βοσνία και Ερζεγοβίνη και πιστοποιητικό αρνητικού τεστ για τον ιό SARS-CoV-2 από εξουσιοδοτημένο εργαστήριο, όχι παλαιότερο των 48 ωρών από την ώρα εισόδου. Οι πολίτες της Κροατίας, του Μαυροβουνίου και της Σερβίας μπορούν να εισέλθουν στη Βοσνία-Ερζεγοβίνη χωρίς καμία επιπλέον προϋπόθεση από την 1η Ιουνίου 2020.
Οι επιπτώσεις των περιοριστικών μέτρων και η χαλάρωση τους αναλύθηκαν επιστημονικά. Μετά την άρση των υποχρεωτικών περιορισμών καραντίνας από τις αρχές, ο αριθμός στιγμιαίας αναπαραγωγής αυξήθηκε από 1,13 στις 20 Μαΐου σε 1,72 στις 31 Μαΐου.
Ομοσπονδία Βοσνίας-Ερζεγοβίνης
μικρογραφία| Σκηνή Triage που βρίσκεται στο Σεράγεβο κατά τη διάρκεια της πανδημίας COVID-19 μικρογραφία| Σήραγγα απολύμανσης που βρίσκεται στο δήμο του Novo Sarajevo Στις 11 Μαρτίου, η Ομοσπονδία της Βοσνίας και Ερζεγοβίνης, είχε θεσπίσει ένα κλείσιμο 2 εβδομάδων όλων των σχολείων, λυκείων και πανεπιστημίων για να περιορίσει την εξάπλωση του ιού, που αργότερα παρατάθηκε από όλα τα καντόνια.
Στις 16 Μαρτίου, η Ομοσπονδία της Βοσνίας και Ερζεγοβίνης είχε ήδη πράξεις κερδοσκοπίας. Έχουν ήδη επιβληθεί πρόστιμα σε τοπικά φαρμακεία και καταστήματα που χρησιμοποίησαν αυτή την κατάσταση και υψηλή ζήτηση για αντιβακτηριακά τζελ/σπρέι και χειρουργικές μάσκες. Ανέβασαν τις τιμές έως και 3 φορές από τη συνηθισμένη τιμή. Η ομοσπονδιακή επιθεώρηση έχει επιβάλει πρόστιμα ύψους 43.500 km (~22.000 Ευρώ). μικρογραφία| Ένα από τα πολλά απολυμαντικά χεριών που είναι προσαρτημένα σε ένα φωτιστικό στο Visoko Το Αρχηγείο της Ομοσπονδίας της Β&Ε εξέδωσε στις 18 Μαρτίου διάταγμα που απαγόρευε όλες τις δημόσιες συγκεντρώσεις, αναστέλλοντας τη λειτουργία όλων των εγκαταστάσεων εστίασης για την παρασκευή και πώληση τροφίμων και ποτών, εστιατορίων, πιτσαριών, ζαχαροπλαστείων, ινστιτούτων αισθητικής, ναργιλέ μπαρ, καφέ μπαρ, ντίσκο, τσαγιέρες, καφετέριες, ιδιώτες οδοντίατροι.
Ορισμένες πόλεις, όπως το Βισόκο, εγκατέστησαν απολυμαντικά χεριών σε όλη την πόλη, εκτός από τη συχνή απολύμανση των δρόμων κατά τη διάρκεια της νύχτας.
Άλλες πόλεις, όπως το Καζίν και το Γκράντατσακ, κατασκεύασαν και εγκατέστησαν σήραγγες απολύμανσης και είχαν οργανώσει συλλόγους εθελοντών, π.χ. το Youth Crisis Staff στο Καζίν.
Στις 21 Μαρτίου 2020, καθιερώθηκε απαγόρευση κυκλοφορίας για ολόκληρη την Ομοσπονδία της Βοσνίας-Ερζεγοβίνης κάθε μέρα από τις 18:00 έως τις 05:00 και η εφαρμογή της ξεκίνησε στις 22 Μαρτίου 2020. Στις 29 Μαρτίου 2020, η ώρα απαγόρευσης κυκλοφορίας άλλαξε από τις 20:00 έως τις 05:00. Η απαγόρευση κυκλοφορίας στην Ομοσπονδία της Βοσνίας-Ερζεγοβίνης ίσχυε έως τις 24 Απριλίου 2020.
Ο προπονητής της εθνικής ομάδας ποδοσφαίρου της Κροατίας, Ζλάτκο Ντάλίτς, δώρισε 40.000 κούνα στο νοσοκομείο Fra Mihovil Sučić στη γενέτειρά του Λίβνο, καθώς και τον παίκτη της εθνικής ομάδας μπάσκετ των Γιούτα Τζαζ και της Κροατίας, Μπότζαν Μπογκντάνοβιτς, ο οποίος δώρισε 50.000 δολάρια ΗΠΑ στο Πανεπιστημιακό Κλινικό Νοσοκομείο Mostar στο σπίτι του.
Η ομάδα ερευνητών από το Πανεπιστημιακό Κλινικό Νοσοκομείο Μόσταρ ανέφερε ότι η θνησιμότητα ήταν 5% κατά τους δύο πρώτους μήνες της πανδημίας του COVID-19 στο Μόσταρ. Επιπλέον, κατέληξαν στο συμπέρασμα ότι λιγότεροι ασθενείς με COVID-19 ανά εκατομμύριο κατοίκους πέθαναν κατά την περίοδο που αναλύθηκε, σε σύγκριση με εκείνους στις πλουσιότερες χώρες.
Από τις 31 Μαΐου 2020, η δημόσια συγκέντρωση επιτρέπεται για έως και 100 άτομα σε εσωτερικούς χώρους και έως 300 άτομα σε εξωτερικούς χώρους. Επίσης, κατά τη διάρκεια του Μαΐου, οι εκπρόσωποι της Β-Ε επέτρεψαν την εργασία στις περισσότερες βιομηχανίες, συμπεριλαμβανομένων των καφενείων, των ιδιωτικών ιατρικών υπηρεσιών (όπως οι οδοντίατροι), των εστιατορίων και των σαλόνια ομορφιάς με σεβασμό της κοινωνικής απόστασης καθώς και της υγιεινής. Τα νυχτερινά κέντρα παραμένουν υπό περιορισμούς.
Σερβική Δημοκρατία της Βοσνίας
μικρογραφία| Απολύμανση δρόμου για τον κορωνοϊό στο [[Ντόμποϊ]] Η Σερβική Δημοκρατία της Βοσνίας ήταν η πρώτη που εφάρμοσε μέτρα, ξεκινώντας από τις πόλεις Μπάνια Λούκα και Ντόμποϊ, όπου οι ώρες εργασίας ήταν είτε περιορισμένες είτε όλες οι εργασίες απαγορευμένες. Το Υπουργείο Υγείας και Κοινωνικής Ασφάλισης διέταξε την απολύμανση όλων των δημόσιων χώρων και περιουσίας. Οι φοιτητικές εστίες στην πόλη Μπάνια Λούκα εκκενώθηκαν για άμεση απολύμανση.
Στις 10 Μαρτίου 2020, η Σερβική Δημοκρατία της Βοσνίας είχε επισήμως απαγορεύσει όλες τις δημόσιες συγκεντρώσεις, είχε κλείσει όλα τα σχολεία και απαγόρευσε την είσοδο σε όλους τους τουρίστες που προέρχονταν από οποιαδήποτε από τις μολυσμένες χώρες με COVID-19 σε όλο τον κόσμο για να περιορίσει την εξάπλωση του ιού εντός της Χώρα.
Μεταξύ 12 και 13 Μαρτίου, πολλές πόλεις έλαβαν αποφάσεις να περιορίσουν το έργο των παντοπωλείων, εστιατορίων, καφέ και να περιορίσουν πλήρως τη δουλειά των γυμναστηρίων και των κέντρων γυμναστικής. Η Μπάνια Λούκα, το Τσέλινακ, το Πρνιάβορ, το Μρκόνιτς Γκραντ και το Ντόμποϊ είναι μερικές από τις πόλεις που έκαναν αυτούς τους περιορισμούς.
Στις 15 Μαρτίου 2020, η Μπάνια Λούκα αποφάσισε να κλείσει όλα τα εστιατόρια και τα καφέ στην πόλη, με εξαίρεση τα φαρμακεία, τα ξενοδοχεία και τα μοτέλ, όπου τα φαρμακεία θα λειτουργούν μέχρι τις 22:00 και τα ξενοδοχεία θα λειτουργούν έως τις 18:00.
Ο υπουργός Υγείας και Κοινωνικής Ασφάλισης, Άλεν Σέρανιτς, ανέφερε ότι 2.026 άνθρωποι βρίσκονται υπό παρακολούθηση στη Σερβική Δημοκρατία της Βοσνίας. Ο Σέρανιτς σημείωσε επίσης ότι μόνο οι πολίτες που φτάνουν από το εξωτερικό θα επιτρέπεται να κάνουν τεστ ιού και η καραντίνα θα γίνει υποχρεωτική.
Στις 21 Μαρτίου 2020, καθιερώθηκε απαγόρευση κυκλοφορίας σε ολόκληρη τη Σερβική Δημοκρατία της Βοσνίας κάθε μέρα από τις 20:00 έως τις 05:00, και πλήρης απαγόρευση κυκλοφορίας για άτομα άνω των 65 ετών Κατά τη διάρκεια ορισμένων αργιών (Πάσχα, Εργατική Πρωτομαγιά και Đurđevdan), ο χρόνος απαγόρευσης κυκλοφορίας παρατάθηκε. Η απαγόρευση κυκλοφορίας στη Δημοκρατία Σέρπσκα ίσχυε μέχρι τις 22 Μαΐου 2020.
Στις 28 Μαρτίου 2020, η Εθνοσυνέλευση κήρυξε την κατάσταση έκτακτης ανάγκης στη Δημοκρατία της Σέρπσκα οποία τέθηκε σε ισχύ στις 3 Απριλίου 2020.
Περιοχή Μπρτσκο
Η κυβέρνηση της περιφέρειας Μπρτσκο υιοθετεί τακτικά μέτρα για τον έλεγχο και την πρόληψη της πανδημίας COVID-19 και τα δημοσιεύει στην επίσημη ιστοσελίδα της. Από τις 22 Μαρτίου 2020, απαγορεύεται στην περιοχή Μπρτσκο να συγκεντρώνονται και να μετακινούνται σε δημόσιους χώρους και ανοιχτούς ή κλειστούς κοινόχρηστους χώρους σε ομάδα τριών ή περισσότερων ατόμων καθ' όλη τη διάρκεια της ημέρας και καθιερώθηκε απαγόρευση κυκλοφορίας σε ολόκληρη την περιοχή Brčko κάθε μέρα από τις 21: 00 έως τις 05:00. Στις 7 Μαΐου 2020, η ώρα απαγόρευσης κυκλοφορίας άλλαξε από τις 22:00 έως τις 05:00. Η απαγόρευση κυκλοφορίας στην περιοχή Brčko ίσχυε μέχρι τις 22 Μαΐου 2020.
Δήμοι και καντόνια που επλήγησαν
Από τις 14 Αυγούστου 2020, άτομα από τους παρακάτω δήμους της Σερβικής Δημοκρατίας της Βοσνίας έχουν μολυνθεί:
Από τις 14 Αυγούστου 2020, 245 άτομα από την περιοχή Μπρτσκο έχουν μολυνθεί συνολικά.